CELEX: 62022CN0050
Language: lv
Date: 2022-01-25 00:00:00
Title: Lieta C-50/22: Lūgums sniegt prejudiciālu nolēmumu, ko 2022. gada 25. janvārī iesniedza Cour d'appel de Paris (Francija) – SOGEFINANCEMENT/RW, UV

10.5.2022   
            
            
               LV
            
            
               Eiropas Savienības Oficiālais Vēstnesis
            
            
               C 191/12
            
         
      Lūgums sniegt prejudiciālu nolēmumu, ko 2022. gada 25. janvārī iesniedza Cour d'appel de Paris (Francija) – SOGEFINANCEMENT/RW, UV
      (Lieta C-50/22)
      (2022/C 191/16)
      Tiesvedības valoda – franču
      
         Iesniedzējtiesa
      
      
         Cour d'appel de Paris
      
      
         Pamatlietas puses
      
      
         Prasītāja: SOGEFINANCEMENT
      
      
         Atbildētāji: RW, UV
      
         Prejudiciālie jautājumi
      
      
                  1)
               
               
                  Vai no Direktīvas 2008/48/EK (1) 23. panta izrietošais soda efektivitātes princips, ņemot vērā tiesiskās drošības un valstu procesuālās autonomijas principus, nepieļauj, ka tiesa pēc savas ierosmes varētu atsaukties uz valsts tiesību normu, kura izriet no minētās direktīvas 14. panta un kas saskaņā ar valsts tiesībām izraisa līguma atzīšanu par spēkā neesošu, pēc piecu gadu noilguma termiņa, kas paredzēts, lai patērētājs varētu lūgt atzīt kredītlīgumu par spēkā neesošu, ceļot prasību vai ceļot izņēmuma prasību?
               
            
                  2)
               
               
                  Vai no Direktīvas 2008/48 23. panta izrietošais soda efektivitātes princips, ņemot vērā tiesiskās drošības un valstu procesuālās autonomijas principus, kā arī dispozitivitātes principu, nepieļauj, ka tiesa atzīst kredītlīgumu par spēkā neesošu pēc tam, kad tā pēc savas ierosmes ir vērtējusi valsts tiesību normu, kura izriet no iepriekš minētās direktīvas 14. panta, ja patērētājs nav lūdzis vai vismaz piekritis šādai atcelšanai?
               
            
         (1)  Eiropas Parlamenta un Padomes Direktīva 2008/48/EK (2008. gada 23. aprīlis) par patēriņa kredītlīgumiem un ar ko atceļ Padomes Direktīvu 87/102/EEK (OV 2008, L 133, 66. lpp.).